cyanic-selkie/wikianc huggingface dataset:
พระเจ้าวรวงศ์เธอ พระองค์เจ้าจุลจักรพงษ์
การศึกษา
เมื่อถึงประเทศอังกฤษ ทรงได้รับการควบคุมอย่างเข้มงวดจากครอบครัวของพระยาบุรีนวราษฐ์ (ชวน สิงหเสนี) อัครราชทูตไทยประจำประเทศอังกฤษ โดยในระยะแรกทรงอยู่กับครูที่เมืองไบรตัน ห่างจากกรุงลอนดอน 86 กิโลเมตร เพื่อซึมซับภาษาอังกฤษโดยไม่ได้พบปะคนไทยเลยเป็นเวลา 6 เดือน ต่อมาพระองค์จุลฯ ทรงสามารถสอบเข้าศึกษาต่อได้ที่โรงเรียนแฮร์โรว์เมื่อ พ.ศ. 2466 ถึงปี พ.ศ. 2470 จนเข้าศึกษาระดับอุดมศึกษา ที่วิทยาลัยตรินิตี้ มหาวิทยาลัยเคมบริดจ์ ด้านประวัติศาสตร์ ทรงได้รับปริญญาตรี (B.A. เกียรตินิยม) เมื่อปี พ.ศ. 2473 และ ปริญญาโท (M.A. เกียรตินิยม) เมื่อปี พ.ศ. 2477 เมื่อครั้นยังเรียนอยู่ที่อังกฤษ ทรงได้รับเลือกเป็นสภานายกสามัคคีสมาคม จากนั้นทรงรับราชการเป็นนายทหารมหาดเล็กรักษาพระองค์ ปฏิบัติหน้าที่ ณ สถานเอกอัครราชทูตไทย กรุงลอนดอน
พระปกเกล้าเจ้าอยู่หัวทรงสละราชสมบัติ
ในการลาออกจากราชสมบัติของรัชกาลที่ 7 มีหนังสือเรื่อง แถลงการณ์เรื่องพระบาทสมเด็จพระปรมินทรมหาประชาธิปก พระปกเกล้าเจ้าอยู่หัวทรงสละราชสมบัติ มีเรื่องที่กล่าวถึงพระองค์เจ้าจุลจักรพงษ์ ซึ่งเป็นเจ้านายพระองค์หนึ่งที่มีโอกาสจะได้เป็น (Candidate) พระมหากษัตริย์ต่อจากรัชกาลที่ 7 คือมีคนไปสัมภาษณ์ท่านว่าท่านมีความเห็นเช่นไรเกี่ยวกับเรื่องนี้ โดยพระองค์ตอบกลับว่า "จะไม่มีใครมาเชิญฉันหรอก และถึงจะมีคนมาเชิญจริง ๆ ฉันก็ยินดีรับไม่ได้เพราะได้ถูกตัดออกอย่างเด็ดขาดมานานแล้ว ถ้าจะรบเร้ากันจริง ๆ ซึ่งก็ไม่เชื่อว่า จะมีใครมารบเร้า ฉันต้องยืนยันให้มีประชามติ (plebiscite) กันเสียก่อน" ซึ่งแสดงให้เห็นถึงความเข้าใจในหลักประชาธิปไตยเป็นอย่างดีของท่าน และด้วยเหตุที่ว่า จากราชกิจจานุเบกษา ตอนพิเศษของเล่มที่ 41 มีกฎมณเฑียรบาลว่าด้วยการสืบราชสันตติวงศ์ ออกเมื่อวันที่ 1 พฤศจิกายน พ.ศ. 2467 เกี่ยวกับลำดับชั้นเชื้อพระบรมวงศ์ ซึ่งจะควรสืบราชสันตติวงศ์ได้นั้น แต่ในหมวดที่ 5 ว่าด้วยผู้ที่ต้องยกเว้นจากการสืบราชสันตติวงศ์ มาตรา 11
"มาตรา 11 เจ้านายผู้เป็นเชื้อพระบรมราชวงศ์ ถ้าแม้ว่า เป็นผู้มีลักษณะอย่างใดอย่างหนึ่ง ซึ่งกล่าวไว้ข้างล่างนี้ไซร้ ท่านว่า ให้ยกเว้นเสียจากลำดับสืบราชสันตติวงศ์ ลักษณะที่กล่าวนี้คือ... (๔) มีพระชายาเป็นนางต่างด้าว กล่าวคือ นางที่มีสัญชาติเดิมเป็นชาวประเทศอื่น นอกจากชาวไทยโดยแท้" ผนวกกับ "มาตรา 12 ท่านพระองค์ใด ตกอยู่ในเกณฑ์มีลักษณะบกพร่องดังกล่าวมาแล้วในมาตรา 11 แห่ง กฎมณเฑียรบาลนี้ไซร้ ท่านว่า "พระโอรสอีกทั้งบรรดาเชื้อสายโดยตรงของท่านพระองค์นั้น ก็ให้ยกเสียจากลำดับสืบราชสันตติวงศ์ด้วยทั้งสิ้น" ซึ่งได้แก่ พระองค์เจ้าจุลจักรพงษ์เองและลูกหลาน แต่ทั้งนี้พระองค์เจ้าจุลจักรพงษ์อธิบายไว้ใน เกิดวังปารุสก์ ว่า "ข้าพเจ้ามิได้เคยนึกว่า ตนถูกตัดจากสิทธิอะไรเลย ข้าพเจ้าไม่เคยนึกและบัดนี้ก็มิได้นึกว่า ข้าพเจ้ามีสิทธิอย่างใดเกินกว่าที่คนไทยทุก ๆ คนย่อมมีอยู่ตามกฎหมาย"
ผู้จัดการคอกหนูขาว
ภายหลังจากที่การปฏิวัติในประเทศไทยและการสิ้นชีพิตักษัยของหม่อมเจ้าหญิงชวลิตโอภาส ทำให้การควบคุมดูแลกองมรดกทรัพย์สินของเจ้าฟ้าจักรพงษ์ฯ ตกเป็นของพระองค์เจ้าจุลจักรพงษ์ ทรงเป็นเจ้าของกองมรดกทั้งหมดแต่เพียงพระองค์เดียว และรายได้ประจำปีจากกองมรดกที่ทรงได้รับก็เพิ่มจากเดิมปีละ 1,000 ปอนด์ มาเป็นปีละ 20,000 ปอนด์
หลังการเปลี่ยนแปลงการปกครอง เจ้านายทุกพระองค์ต้องเข้ารับราชการ โดยที่พระองค์ตัดสินพระทัยมานานแล้วว่าไม่เหมาะในการรับราชการทหาร จึงทรงเลือกที่จะเป็นนักประพันธ์อิสระแทน ซึ่งอันที่จริงผลงานพระนิพนธ์ของพระองค์ก็เป็นที่รู้จักในหมู่นักอ่านคนไทยอยู่แล้ว ทั้งการวิจารณ์หนังสือและบทพระนิพนธ์ความเรียงสั้น ๆ ทางด้านการเมือง บทพระนิพนธ์เชิงอัตชีวประวัติของพระเจ้าเฟรเดอริคมหาราช
พระองค์จุลฯ ทรงประทับที่เดียวกับพระองค์เจ้าอาภัสสรวงศ์ พระโอรสในสมเด็จวังบูรพาฯ โดยพระองค์เจ้าอาภัสสรวงศ์แนะนำให้พระองค์จุลฯ รู้จักกับพระวรวงศ์เธอ พระองค์เจ้าพีรพงศ์ภาณุเดช และทำให้เกิดความสนิทสนมคุ้นเคยและต้องชะตากัน และด้วยความที่พระองค์จุลฯ กำพร้าจึงทรงรู้สึกเหมือนตนเป็นพี่ชายของพระองค์พีระฯ ในขณะช่วงหยุดเรียน ฤดูร้อนปี 2474 พระองค์พีระฯ พระองค์จุล และพระองค์อาภัสฯ พักด้วยกันที่เมืองเบียริทซ์กับ มารดาและสามีใหม่ของมารดาพระองค์จุลฯ ซึ่งเป็นช่วงเวลาที่สนุกสนาน พระองค์อาภัสฯ สอนพระองค์พีระฯ หัดขับรถ ก็ได้ฉายแววพรสวรรค์ทางด้านนี้ ทรงเรียนรู้การขับรู้ได้เร็วและโปรดการขับรถอย่างยิ่ง และภายหลังการเปลี่ยนแปลงการปกครอง พ.ศ. 2475 ภาวะการเงินของสำนักงานพระคลังข้างที่ อยู่ในฐานะลำบาก พระองค์จุลฯ จึงรับอุปการะพระองค์พีระฯ อย่างเต็มตัว พระองค์ทรงออกกำลังทรัพย์ในการแข่งขันรถ พระองค์จุลฯ ซื้อรถ อี.อาร์.เอ ประทานให้เป็นของขวัญวันเกิดพระองค์พีระฯ โดยได้ประลองแข่งขันความเร็วครั้งแรกที่ดิเอปป์ ประเทศฝรั่งเศส เข้าเส้นชัยเป็นคนที่ 2 นับเป็นผลงานเกินความคาดหมาย และหลังจากนั้นก็ได้รับชัยชนะครั้งแรกที่โมนาโค พระองค์พีระฯ ได้ครองรางวัลดาราทอง สร้างความปลาบปลื้มให้กับชาวไทย หนังสือพิมพ์ในกรุงเทพฯ พากันพาดหัวหน้าหนึ่งกันเอิกเกริก หลังจากจบฤดูแข่งขันรถในปี พ.ศ. 2480 พระองค์พีระฯ ได้ครอบรางวัลดาราทองอีกเป็นปีที่ 2 พระองค์จุลฯ พระองค์พีระฯ และนายพุ่ม สาคร พระสหายของเจ้าฟ้าฯ จักรพงษ์ฯ กลับประเทศไทย ได้รับการต้อนรับจากคนไทยอย่างล้นหลาม ในฐานะวีรบุรุษที่นำชื่อเสียงเกียรติภูมิของประเทศไทยแพร่ขจายไปสู่โลกกว้าง
ตั้งแต่ปี พ.ศ. 2478 ที่เริ่มเข้าการแข่งขันรถแข่ง จนถึงปี 2482 เป็นเวลา 5 ปี ที่ พ. พีระ เข้าแข่งขันความเร็วทั้งหมด 68 ครั้ง ชนะเลิศ 20 ครั้ง ได้ที่สอง 14 ครั้ง และที่สาม 5 ครั้ง และยังเข้าการแข่งขันระดับนานาชาติอีกหลายครั้ง ถือเป็นคนเอเชียคนเดียวที่เข้าทีมต่างประเทศซึ่งเป็นจุดเริ่มต้นของการเป็นนักแข่งรถอาชีพ โดยพระองค์จุลฯ ทรงทำหน้าที่เป็นผู้จัดการคอกหนูขาวนี้นานเกือบ 8 ปี โดยเป็นผู้ออกทุนทรัพย์และอำนวยการในระหว่างการแข่ง ด้วยความที่พระองค์จุลฯ มีนามเล่นว่า "หนู" พระองค์พีระฯ จึงเขียนรูปหนูสีขาวไว้ที่รถ ตั้งแต่นั้น จึงเรียกคณะแข่งรถนี้ว่า "คอกหนูขาว" (White Mouse) ทาสีฟ้าสดใสมีรถแข่งขันที่ชื่อ รอมิวลุส (Romulus) รีมุส (Remus) และ หนุมาน (Hanuman) สีฟ้าแบบนี้ ปัจจุบันเรียกว่า ฟ้าพีระ (Bira blue)
ชีวิตในคอร์นวอลล์
หลังจากที่พระองค์เจ้าจุลจักรพงษ์สมรสกับลิสบา โดยจดทะเบียนสมรสที่สำนักทะเบียนและต่อมาที่สถานทูตไทย โดยมีสักขีพยานในการสมรส เพียงญาติใกล้ชิดครอบครัวและเพื่อนสนิทไม่กี่คน หลังจากนั้นเดินทางไปดื่มน้ำผึ้งพระจันทร์ที่ทางเขตตะวันตกของอังกฤษไม่กี่วันก็กลับมาอยู่ที่ห้องชุดที่ลอนดอน จากนั้นเดินทางกลับประเทศไทยพร้อมกับพระองค์เจ้าอาภัสสรวงศ์ พระองค์เจ้าพีระฯ และซีริล และเมื่อเดินทางกลับมายังอังกฤษในเดือนมีนาคม พ.ศ. 2482 จากนั้นไม่นานก็เกิดสงครามโลกครั้งที่สอง โดยที่เมืองไทยประกาศวางตัวเป็นกลางในสงครามครั้งนี้ พระองค์เจ้าจุลจักรพงษ์จึงทรงตั้งพระทัยที่จะเสด็จกลับ แต่ก็เป็นการยากที่จะเดินทางทางเรือในในยามสงคราม ในที่สุดพระองค์ก็ตัดสินใจที่จะประทับอยู่ที่อังกฤษต่อไป
แต่เหตุการณ์ไม่คาดฝันเกิดขึ้นและทำให้พระองค์เจ้าจุลจักรพงษ์รู้สึกเศร้าพระทัย เมื่อญี่ปุ่นยกพลเข้ารุกรานประเทศไทยในตอนปลาย พ.ศ. 2484 รัฐบาลไทยต้องยอมจำนนต่อคำขาดของญี่ปุ่น ซ้ำร้ายรัฐบาลไทยตัดสินใจประกาศสงครามต่ออังกฤษและสหรัฐอเมริกา พระองค์จึงตัดสินพระทัยหลบออกจากลอนดอนไปใช้ชีวิตอย่างสงบ อยู่อย่างเงียบ ๆ ในชนบทที่ไกลจากเมืองหลวง โดยเดินทางไปที่เมืองคอร์นวอลล์ ที่บ้านลีแนมฟาร์ม
พระองค์ทรงขยันขันแข็งในการทรงงาน ทรงแบ่งเวลาในแต่ละวันในงานพระนิพนธ์ ไม่เพียงทรงนิพนธ์งานทางประวัติศาสตร์เป็นภาษาไทยเท่านั้น ยังทรงพระนิพนธ์เรื่อง Brought Up in England เป็นภาษาอังกฤษ และหนังสือเกี่ยวกับการแข่งรถอีกหลายเล่ม เมื่อทรงงานเสร็จพระองค์ก็จะทรงแสวงหาความสำราญ ไม่เพียงกับบริวารที่แวดล้อมเท่านั้น ยังทรงเชิญแขกพักที่บ้านหรือร่วมรับประทานอาหารค่ำ
ทั้งสองพระองค์ต้องเข้ารับการฝึกในหมวดทหารอาสาของตำบลร็อก (Rock Olatoon) เข้าเวรยามในตอนกลางคืนและลาดตระเวณตามบริเวณชายฝั่ง จากนั้นในปี พ.ศ. 2484 พระองค์เจ้าจุลจักรพงษ์ทรงย้ายไปสังกัดกองกำลังยุวชนทหารบก ทรงได้รับยศเป็นนายร้อยตรีและหลังจากนั้น 6 เดือน ทรงได้รับการเลื่อนยศเป็นนายร้อยโทและยังคงบทบาทในหน่วยทหารอาสารักษาดินแดนต่อไป
อย่างไรก็ดี ใน พ.ศ. 2487 ที่บ้านลีแนมฟาร์ม ที่ได้รับแจ้งจากเจ้าของบ้านว่าจะยกเลิกสัญญาเช่า ในขณะที่พระองค์เจ้าจุลจักรพงษ์เองก็ทรงไม่อยากที่จะออกจากกองพันยุวชนทหารที่ทรงสังกัดอยู่ ลิสบาเองก็ช่วยงานอาสาสงครามอยู่ในหน่วยรถพยาบาลฉุกเฉินของสมาคมการกุศลเซนต์จอห์น ด้วยเหตุนี้ทรงหาที่อยู่ใหม่และตัดสินพระทัยซื้อบ้านและที่ดินแทนการเช่า ทรงเลือก บ้านเทรเดซี ใกล้กับเมืองบอดมิน ซึ่งกลายเป็นบ้านที่ประทับตลอดพระชนม์ชีพ
สิ้นพระชนม์
ช่วงท้ายของพระชนมชีพ พระองค์เริ่มประชวรเป็นเนื้องอกที่หลอดอาหารส่วนบนเมื่อเดือนกุมภาพันธ์ พ.ศ. 2502 และได้รับการรักษาด้วยการฉายแสงที่โรงพยาบาลในกรุงลอนดอน จนพระอาการดีขึ้นตามลำดับ จากผลการตรวจพบว่าพระองค์เป็นมะเร็ง ซึ่งในสมัยนั้นเป็นเรื่องใหญ่ไม่ต่างจากคำพิพากษาประหารชีวิต แม้พระโรคจะกำเริบขึ้นในบางระยะแต่พระองค์ทรงมีกำลังพระทัยที่เข้มแข็ง ทรงพยายามดูแลรักษาพระองค์อย่างดีที่สุดและปฏิบัติตามคำสั่งของแพทย์อย่างเคร่งครัด ทรงน้อมรับความเป็นจริงของชีวิตด้วยสติและเตรียมความพร้อมในทุกเรื่อง โดยไม่ประมาททั้งยังมีการสั่งเรื่องการจัดการพระศพไว้ล่วงหน้าด้วย
สิ่งหนึ่งที่ทรงทำมาตลอดพระชนมชีพ คือการบริจาคทรัพย์เพื่อการกุศล โดยเฉพาะโรงพยาบาลต่าง ๆ แม้ในช่วงสุดท้ายก่อนสิ้นพระชนม์ไม่กี่วัน ยังทรงประทานเงินแก่กระทรวงสาธารณสุขจำนวน 1 ล้านบาท เพื่อจัดตั้งเป็นกองทุนเก็บดอกผลสำหรับใช้จ่ายช่วยเหลือในการค้นคว้าเกี่ยวกับโรคมะเร็งและช่วยเหลือผู้ป่วยยากจน
วันที่ 30 ธันวาคม พ.ศ. 2506 ณ พระตำหนักเทรเดซี่ ตั้งแต่บ่าย 2 โมงครึ่งไปแล้วตามเวลาสหราชอาณาจักร ก็ทรงหลับสงบไม่รู้สึกพระองค์แต่ชีพจรยังแรงอยู่ ตลอดเวลาเหล่านี้ท่านไม่ได้แสดงพระอาการเจ็บปวดหรือทรมานอย่างใดเลย จนในที่สุด สิ้นพระชนม์เมื่อเวลา 19.20 น. ตามเวลาสหราชอาณาจักร
หลังจากนั้นวันที่ 12 กุมภาพันธ์ พ.ศ. 2507 มีการอัญเชิญพระอัฐิจากอังกฤษกลับมายังประเทศไทย หม่อมเอลิสะเบธและหม่อมราชวงศ์นริศราได้บำเพ็ญกุศลถวายและเชิญพระอังคารไปบรรจุในพระเจดีย์เสาวภาประดิษฐาน ณ สุสานหลวง วัดราชบพิธสถิตมหาสีมารามราชวรวิหาร
พระกรณียกิจ
พระเจ้าวรวงศ์เธอ พระองค์เจ้าจุลจักรพงษ์ทรงเป็นผู้แทนพระองค์พระบาทสมเด็จพระเจ้าอยู่หัวหลายพระองค์ ในงานพระราชพิธีต่าง ๆ คือ ทรงเป็นผู้แทนพระองค์พระบาทสมเด็จพระปกเกล้าเจ้าอยู่หัว ในงานพระบรมศพสมเด็จพระเจ้าอัลแบร์ที่ 1 พระเจ้าแผ่นดินเบลเยี่ยม ในปี พ.ศ. 2477 ทรงเป็นผู้แทนพระองค์พระบาทสมเด็จพระปรเมนทรมหาอานันทมหิดล พระอัฐมรามาธิบดินทร ในงานพระบรมศพสมเด็จพระเจ้าจอร์จที่ 5 กับงานพระบรมราชาภิเษก สมเด็จพระเจ้าจอร์จที่ 6 และสมเด็จพระราชินีเอลิซาเบธ กับถวายตราจักรีบรมราชวงศ์แด่สมเด็จพระเจ้าจอร์จที่ 6 แทนพระเจ้าอยู่หัวรัชกาลที่ 8
ทรงเป็นผู้แทนพระองค์ พระบาทสมเด็จพระมหาภูมิพลอดุลยเดชมหาราช บรมนาถบพิตร ในงานพระบรมราชาภิเษก สมเด็จพระราชินีนาถเอลิซาเบธที่ 2 แห่งสหราชอาณาจักร พระมหากษัตรีของอังกฤษ นอกจากนั้นในระหว่างเดือนกันยายน - ตุลาคม พ.ศ. 2504 ทรงเป็นสมาชิกคณะผู้แทนไทยในสมัชชาใหญ่สหประชาชาติที่นิวยอร์ก
ทรงได้รับการแต่งตั้งเป็นนายทหารพิเศษประจำกองพันทหารราบที่ 1 มหาดเล็กรักษาพระองค์ในพระบาทสมเด็จพระจุลจอมเกล้าเจ้าอยู่หัว
ทรงได้รับพระราชทานยศทหารบกเป็น พลตรี เมื่อ พ.ศ. 2502
ครอบครัว
พระเจ้าวรวงศ์เธอ พระองค์เจ้าจุลจักรพงษ์ ทรงพบ หม่อมเอลิสะเบธ (นามเดิมคือ Elisabeth Hunter) เมื่อครั้งไปเรียนศิลปะการวาดภาพ โดยพระองค์เจ้าพีระ ซึ่งโปรดสตรีร่วมห้องเรียนกับหม่อมเอลิสะเบธ จึงชวนพระองค์นัด เสด็จไปดินเนอร์กัน 4 คน จึงได้พบและหลงรักกัน แต่ขณะนั้นท่านตั้งพระทัยจะไม่รักสตรีต่างชาติ เนื่องจากล้นเกล้ารัชกาลที่ 7 รับสั่งมาทางจดหมายว่า อย่าทำตามที่ เจ้าฟ้าจักรพงษ์ภูวนาถ พระบิดาทรงทำ คือการแต่งงานกับสตรีต่างด้าว จนกระทั่งหลังการเปลี่ยนแปลงการปกครอง ทรงรู้สึกเป็นอิสระจากภาระหน้าที่ตามพระราชประเพณี จึงตัดสินพระทัยเสกสมรสกับหม่อมเอลิสะเบธ (Elisabeth Hunter) เมื่อวันที่ 30 กันยายน พ.ศ. 2481 หลังการเสกสมรสในปีเดียวกันทรงพาหม่อมเอลิสะเบธกลับประเทศไทยพร้อมกับพระองค์เจ้าพีระทรงนำหม่อมซีรีลกลับ โดยเสด็จทางเรือและขึ้นบกที่สิงคโปร์ และต่อรถไฟมายังหัวลำโพง การเสด็จกลับครั้งนี้นับเป็นข่าวใหญ่มาก ประชาชนต่างมารอรับเสด็จกันแน่นขนัด
พระนิพนธ์
พระเจ้าวรวงศ์เธอ พระองค์เจ้าจุลจักรพงษ์ ทรงสนพระทัยในงานประพันธ์และประวัติศาสตร์ ทรงนิพนธ์หนังสือไว้ 13 เล่ม โดยเล่มที่สำคัญที่สุดคือ เกิดวังปารุสก์, เจ้าชีวิต, ดาราทอง, ไทยชนะ
อนุสรณ์และการรำลึกถึง
เนื่องในปีครบรอบ 100 ปี การประสูติของพระเจ้าวรวงศ์เธอ พระองค์เจ้าจุลจักรพงษ์ หม่อมราชวงศ์นริศรา จักรพงษ์ พระธิดา ร่วมกับลูกชาย จุลจักร จักรพงษ์ และภูวสวัสดิ์ จักรพงษ์ จัดนิทรรศการ “100 ปี จุลจักรพงษ์”  เปิดบ้านจักรพงษ์ให้ประชาชนทั่วไปได้เข้าไปเยี่ยมชมเป็นครั้งแรก ทั้งนี้ยังจัดทำหนังสือที่ระลึกและดีวีดีภาพยนตร์เรื่อง “ภาพแห่งชีวิต จุลจักรพงษ์” ที่เป็นการรวมรวมข้อมูลพระองค์จุลฯ รวมภาพข่าว ภาพวาดโบราณต่าง ๆ ความยาวจำนวน 120 หน้า ประกอบด้วย 10 บท และในวันงานยังมีการฉายภาพยนตร์เก่า “ภาพแห่งชีวิต จุลจักรพงษ์”  ที่นำฟิล์มต้นฉบับภาพยนตร์เก่าที่ถ่ายทำโดยพระองค์จุลฯ
สำหรับอาคารที่ตั้งตามพระนาม เช่น ตึกจุลจักรพงษ์ โรงพยาบาลจุฬาลงกรณ์ ใช้เป็น สถานที่พยาบาลคนไข้ภายนอก สร้างเมื่อปี พ.ศ. 2524 และตึกจุลจักรพงษ์ จุฬาลงกรณ์มหาวิทยาลัย ตึกหลังศาลาพระเกี้ยว
ผู้เล่นในฟุตบอลโลก 2018
ในการแข่งขันฟุตบอลโลก 2018 ซึ่งจัดขึ้นในรัสเซียระหว่างวันที่ 14 มิถุนายน ถึง 15 กรกฎาคม ค.ศ. 2018 แต่ละทีมต้องส่งรายชื่อผู้เล่นเบื้องต้นในรอบแรกไม่เกิน 35 คน ภายในวันที่ 14 พฤษภาคม และจะต้องส่งรายชื่อผู้เล่นในรอบสุดท้าย 23 คน โดยจะต้องมีผู้เล่นตำแหน่งผู้รักษาประตู 3 คน ภายในวันที่ 4 มิถุนายน หากมีผู้เล่นที่ได้รับบาดเจ็บหรือเหตุผลอื่นที่ทำให้ไม่สามารถเข้าร่วมแข่งขันได้ สามารถที่จะเปลี่ยนตัวผู้เล่นได้ภายใน 24 ชั่วโมง ก่อนที่จะแข่งขันนัดแรก
อียิปต์
รายชื่อผู้เล่นเบื้องต้น 29 คน ประกาศเมื่อวันที่ 13 พฤษภาคม ค.ศ. 2018 และประกาศรายชื่อผู้เล่นรอบสุดท้ายเมื่อวันที่ 4 มิถุนายน
รัสเซีย
ผู้ฝึกสอน: 🇷🇺 สตานิสลัฟ เชียร์เชซอฟ
รายชื่อผู้เล่นเบื้องต้น 28 คน ประกาศเมื่อวันที่ 11 พฤษภาคม ค.ศ. 2018 และประกาศรายชื่อผู้เล่นรอบสุดท้ายเมื่อวันที่ 3 มิถุนายน
ซาอุดีอาระเบีย
ผู้ฝึกสอน: 🇪🇸 ฆวน อันโตนิโอ ปิซิ
รายชื่อผู้เล่นเบื้องต้น 28 คน ประกาศเมื่อวันที่ 17 พฤษภาคม ค.ศ. 2018 และประกาศรายชื่อผู้เล่นรอบสุดท้ายเมื่อวันที่ 4 มิถุนายน
อุรุกวัย
ผู้ฝึกสอน: โอสการ์ ตาบาเรซ
รายชื่อผู้เล่นเบื้องต้น 26 คน ประกาศเมื่อวันที่ 15 พฤษภาคม ค.ศ. 2018 และประกาศรายชื่อผู้เล่นรอบสุดท้ายเมื่อวันที่ 2 มิถุนายน
อิหร่าน
รายชื่อผู้เล่นเบื้องต้น 35 คน ประกาศเมื่อวันที่ 13 พฤษภาคม ค.ศ. 2018 และประกาศรายชื่อผู้เล่นรอบสุดท้ายเมื่อวันที่ 4 มิถุนายน
โมร็อกโก
ผู้ฝึกสอน: 🇫🇷 แอร์เว เรอนาร์
รายชื่อผู้เล่นเบื้องต้น 26 คน ประกาศเมื่อวันที่ 17 พฤษภาคม ค.ศ. 2018 และประกาศรายชื่อผู้เล่นรอบสุดท้ายเมื่อวันที่ 4 มิถุนายน
โปรตุเกส
ผู้ฝึกสอน: ฟือร์นังดู ซังตุช
รายชื่อผู้เล่นเบื้องต้น 35 คน ประกาศเมื่อวันที่ 14 พฤษภาคม ค.ศ. 2018 และประกาศรายชื่อผู้เล่นรอบสุดท้ายเมื่อวันที่ 17 พฤษภาคม
สเปน
ผู้ฝึกสอน: 🇪🇸 เฟร์นันโด อิเอร์โร
รายชื่อผู้เล่นรอบสุดท้าย ประกาศเมื่อวันที่ 21 พฤษภาคม ค.ศ. 2018 ผู้จัดการทีม ยูเลน โลเปเตกี ถูกไล่ออกเมื่อวันที่ 13 มิถุนายน
ออสเตรเลีย
ผู้ฝึกสอน: แบร์ต ฟัน มาร์ไวก์
รายชื่อผู้เล่นเบื้องต้น 32 คน ประกาศเมื่อวันที่ 6 พฤษภาคม ค.ศ. 2018 และประกาศรายชื่อผู้เล่นรอบสุดท้ายเมื่อวันที่ 3 มิถุนายน
เดนมาร์ก
ผู้ฝึกสอน: 🇳🇴 โอเกอ ฮาไรเดอ
รายชื่อผู้เล่นเบื้องต้น 35 คน ประกาศเมื่อวันที่ 14 พฤษภาคม ค.ศ. 2018 และประกาศรายชื่อผู้เล่นรอบสุดท้ายเมื่อวันที่ 3 มิถุนายน
ฝรั่งเศส
ผู้ฝึกสอน: 🇫🇷 ดีดีเย เดช็อง
รายชื่อผู้เล่นรอบสุดท้าย ประกาศเมื่อวันที่ 17 พฤษภาคม ค.ศ. 2018
เปรู
ผู้ฝึกสอน: 🇦🇷 ริการ์โด กาเรกา
รายชื่อผู้เล่นเบื้องต้น 24 คน ประกาศเมื่อวันที่ 16 พฤษภาคม ค.ศ. 2018 และประกาศรายชื่อผู้เล่นรอบสุดท้ายเมื่อวันที่ 4 มิถุนายน
อาร์เจนตินา
ผู้ฝึกสอน: 🇦🇷 ฆอร์เฆ ซัมปาโอลิ
รายชื่อผู้เล่นเบื้องต้น 35 คน ประกาศเมื่อวันที่ 14 พฤษภาคม ค.ศ. 2018 และประกาศรายชื่อผู้เล่นรอบสุดท้ายเมื่อวันที่ 21 พฤษภาคม เซร์ฆิโอ โรเมโร ถูกแทนที่โดยนาอูเอล กุซมัน เมื่อวันที่ 23 พฤษภาคม เนื่องจากบาดเจ็บ มานูเอล ลันซินิ ถูกแทนที่โดยเอนโซ เปเรซ เมื่อวันที่ 9 มิถุนายน
โครเอเชีย
ผู้ฝึกสอน: ซลัตโก ดาลิตช์
รายชื่อผู้เล่นเบื้องต้น 32 คน ประกาศเมื่อวันที่ 14 พฤษภาคม ค.ศ. 2018 และประกาศรายชื่อผู้เล่นรอบสุดท้ายเมื่อวันที่ 4 มิถุนายน
ไอซ์แลนด์
ผู้ฝึกสอน: 🇮🇸 เฮย์มีร์ ฮัตล์กริมซอน
รายชื่อผู้เล่นรอบสุดท้าย ประกาศเมื่อวันที่ 11 พฤษภาคม ค.ศ. 2018
ไนจีเรีย
ผู้ฝึกสอน: 🇩🇪 แกร์โนท รอร์
รายชื่อผู้เล่น 30 คน ประกาศเมื่อวันที่ 14 พฤษภาคม ค.ศ. 2018 และประกาศรายชื่อผู้เล่นรอบสุดท้ายเมื่อวันที่ 3 มิถุนายน
บราซิล
ผู้ฝึกสอน: 🇧🇷 ชีชี
รายชื่อผู้เล่นรอบสุดท้าย ประกาศเมื่อวันที่ 14 พฤษภาคม ค.ศ. 2018
คอสตาริกา
ผู้ฝึกสอน: 🇨🇷 โอสการ์ รามิเรซ
รายชื่อผู้เล่นรอบสุดท้าย ประกาศเมื่อวันที่ 14 พฤษภาคม ค.ศ. 2018
สวิตเซอร์แลนด์
ผู้ฝึกสอน: 🇧🇦 วลาดีมีร์ เพตคอวิช
รายชื่อผู้เล่นเบื้องต้น 26 คน ประกาศเมื่อวันที่ 25 พฤษภาคม ค.ศ. 2018 และประกาศรายชื่อผู้เล่นรอบสุดท้ายเมื่อวันที่ 4 มิถุนายน
เยอรมนี
ผู้ฝึกสอน: 🇩🇪 โยอาคิม เลิฟ รายชื่อผู้เล่นเบื้องต้น 27 คน ประกาศเมื่อวันที่ 15 พฤษภาคม ค.ศ. 2018 และประกาศรายชื่อผู้เล่นรอบสุดท้ายเมื่อวันที่ 4 มิถุนายน
เม็กซิโก
ผู้ฝึกสอน: 🇨🇴 ฮวน การ์โลส โอโซริโอ
เกาหลีใต้
ผู้ฝึกสอน: 🇰🇷 ชิน แท-ยง
รายชื่อผู้เล่นเบื้องต้น 28 คน ประกาศเมื่อวันที่ 14 พฤษภาคม ค.ศ. 2018 และประกาศรายชื่อผู้เล่นรอบสุดท้ายเมื่อวันที่ 2 มิถุนายน
สวีเดน
ผู้ฝึกสอน: 🇸🇪 ยันเนอ อันเดอช็อน
รายชื่อผู้เล่นรอบสุดท้าย ประกาศเมื่อวันที่ 15 พฤษภาคม ค.ศ. 2018
เบลเยียม
ผู้ฝึกสอน: 🇪🇸 โรเบร์โต มาร์ติเนซ
รายชื่อผู้เล่นเบื้องต้น 28 คน ประกาศเมื่อวันที่ 21 พฤษภาคม ค.ศ. 2018 และประกาศรายชื่อผู้เล่นรอบสุดท้ายเมื่อวันที่ 4 มิถุนายน
อังกฤษ
ผู้ฝึกสอน: 🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 แกเร็ท เซาท์เกต
รายชื่อผู้เล่นรอบสุดท้าย ประกาศเมื่อวันที่ 16 พฤษภาคม ค.ศ. 2018
ปานามา
ผู้ฝึกสอน: 🇨🇴 เอร์นัน ดาริโอ โกเมซ
รายชื่อผู้เล่นเบื้องต้น 35 คน ประกาศเมื่อวันที่ 14 พฤษภาคม ค.ศ. 2018 และประกาศรายชื่อผู้เล่นรอบสุดท้ายเมื่อวันที่ 30 พฤษภาคม อัลเบร์โต กินเตโร ถูกแทนที่โดยริการ์โด อาบิลา เมื่อวันที่ 6 มิถุนายน
ตูนิเซีย
ผู้ฝึกสอน: 🇹🇳 นะบีล มะอ์ลูล
รายชื่อผู้เล่นเบื้องต้น 29 คน ประกาศเมื่อวันที่ 14 พฤษภาคม ค.ศ. 2018 และประกาศรายชื่อผู้เล่นรอบสุดท้ายเมื่อวันที่ 2 มิถุนายน
โคลอมเบีย
ผู้ฝึกสอน: 🇦🇷 โฆเซ เปเกร์มัน
รายชื่อผู้เล่นเบื้องต้น 35 คน ประกาศเมื่อวันที่ 14 พฤษภาคม ค.ศ. 2018 และประกาศรายชื่อผู้เล่นรอบสุดท้ายเมื่อวันที่ 4 มิถุนายน ฟรังก์ ฟาบรา ถูกแทนที่โดย ฟาริด ดิอัซ เมื่อวันที่ 9 มิถุนายน เนื่องจากบาดเจ็บ
ญี่ปุ่น
ผู้ฝึกสอน: 🇯🇵 อากิระ นิชิโนะ
รายชื่อผู้เล่นเบื้องต้น 27 คน ประกาศเมื่อวันที่ 18 พฤษภาคม ค.ศ. 2018 และประกาศรายชื่อผู้เล่นรอบสุดท้ายเมื่อวันที่ 31 พฤษภาคม
โปแลนด์
ผู้ฝึกสอน: 🇵🇱 อาดัม นาเวากา
รายชื่อผู้เล่นเบื้องต้น 32 คน ประกาศเมื่อวันที่ 11 พฤษภาคม ค.ศ. 2018 และประกาศรายชี่อผู้เล่นรอบสุดท้ายเมื่อวันที่ 4 มิถุนายน
เซเนกัล
ผู้ฝึกสอน: 🇸🇳 อาลียู ซีเซ
รายชื่อผู้เล่นรอบสุดท้าย ประกาศเมื่อวันที่ 17 พฤษภาคม ค.ศ. 2018
เงิน (โลหะ)
เงิน (silver) คือธาตุที่มีหมายเลขอะตอม 47 และสัญลักษณ์คือ Ag (, Argentum) เงินเป็นโลหะทรานซิชันสีขาวเงิน มีสมบัติการนำความร้อนและไฟฟ้าได้ดีมาก ในธรรมชาติอาจรวมอยู่ในแร่อื่นๆ หรืออยู่อิสระ เงินใช้ประโยชน์ในการทำเหรียญ เครื่องประดับ ภาชนะบนโต๊ะอาหาร และอุตสาหกรรมการถ่ายรูป มีผู้ค้นพบคือ โรเบิร์ต แบนฟอตร์
ชัมเศทปุระ
ชัมเศทปุระ (जमशेदपुर) เป็นเขตปริมณฑลที่มีประชากรมากที่สุดในรัฐฌารขัณฑ์ ของประเทศอินเดีย จากข้อมูลประชากรในปี ค.ศ. 2011 เมืองมีประชากร 1,337,131 คน เขตปริมณฑลชัมเศทปุระเป็นเมืองใหญ่เป็นอันดับ 3 อินเดียตะวันออกรองจากเมืองโกลกาตาและปัฏนา เป็นเมืองที่มีประชากรเป็นอันดับ 35 จาก 53 เมืองที่มีประชากรเกิน 1 ล้าน ของอินเดีย เมืองตั้งอยู่บนที่ราบสูงโชตนาคปุระและรอบล้อมด้วยหุบเขาดัลมา เมืองมีเส้นเขตแดนที่เกิดจากแม่น้ำสุพรรณเรขา (Subarnarekha) และแม่น้ำคาร์ไค (Kharkai) ทางทิศเหนือและตะวันตกของเมือง
ชัมเศทปุระได้รับการประกาศว่าเป็นเมืองสะอาดเป็นอันดับ 7 ของประเทศอินเดียประจำปี ค.ศ. 2010 จากการสำรวจของรัฐบาลอินเดีย และยังเป็นเมืองที่เติบโตเร็วที่สุดเป็นอันดับ 84 ของโลก ในช่วงเวลาปี ค.ศ. 2006–2020 โดยมีอัตราการเติบโตต่อปี ที่ 2.59%
เมืองมีสมญานามหลายชื่อ เช่น เมืองหลวงอุตสาหกรรมแห่งรัฐฌารขัณฑ์, เมืองเหล็ก, ทาทานครที่ตั้งตามสถานีรถไฟหรือเขียนย่อว่า ทาทา ตามบริษัทผลิตรถทาทา และยังเป็นที่รู้จักในชื่อ กาลีมาตี (ที่หมายถึงดินแดนแห่งเจ้าแม่กาลี)
ภูมิอากาศ
ชัมเศทปุระมีภูมิอากาศร้อนชื้นและแห้ง (Köppen: Aw) ฤดูร้อนเริ่มกลางเดือนมีนาคมและร้อนสุดในเดือนพฤษภาคมและมิถุนายน อุณหภูมิมีความหลากหลายในฤดูร้อน ตั้งแต่ 35 ถึง 49 °C (95 ถึง 120 °F) อุณหภูมิต่ำสุดในช่วงฤดูหนาวคือ 1 °C (34 °F) มีลมมรสุมทิศใต้-ตะวันตก มีฝนตกหนักตั้งแต่เดือนกรกฎาคมถึงกันยายน และมีปริมาณน้ำฝนราว 1,200 มม. (47 นิ้ว) ต่อปี
ประชากรศาสตร์
จากข้อมูลประชากรอินเดียปี ค.ศ. 2011 ชัมเศทปุระมีประชากร 629,659 คน แต่เขตมหานครมีประชากร 1,337,131 คน มีประชากรเพศชาย 52.1% เพศหญิง 47.9% มีชนพื้นเมืองอยู่ราว 28% มีผู้รู้หนังสืออัตราเฉลี่ย 85.94% สูงกว่าอัตราเฉลี่ยของชาติที่อยู่ที่ 74% และเมืองมีประชากรอายุต่ำกว่า 6 ปี 11.5%
เบอร์นาร์ด (รายการโทรทัศน์สั้น)
เบอร์นาร์ด (ฮันกึล:빼꼼) หรือ Backkom เป็นแอนิชันสั้นๆ ประเภท ตลก ออกอากาศเมื่อปี 2006 ผู้สร้างการพัฒนา 2 บริษัท เช่น Screen21 และ RG Animation Studios มีจำนวน 156 ตอน ส่วนประเทศไทยเคยออกฉายทางช่อง ไทยพีบีเอส พ.ศ. 2554 ในชื่อ แบ๊คค่อม...หมีซ่าจอมซน
วัดกก
วัดกก เป็นวัดราษฎร์สังกัดคณะสงฆ์มหานิกาย ตั้งอยู่ริมคลองสนามชัย ในแขวงท่าข้าม เขตบางขุนเทียน กรุงเทพมหานคร
ประวัติ
วัดกกสร้างราว พ.ศ. 2300 เดิมเคยเป็นวัดร้าง มีการปฏิสังขรณ์ในสมัยพระบาทสมเด็จพระพุทธยอดฟ้าจุฬาโลกมหาราชและพระบาทสมเด็จพระนั่งเกล้าเจ้าอยู่หัว ถือเป็นวัดใหญ่ที่สุดในย่านนี้ วัดกกได้รับการอ้างถึงในนิราศเมืองเพชรของสุนทรภู่ โดยได้อธิบายว่า เป็นวัดร้าง มีรอยกระสุนปืนของพม่าที่ฝาผนังพระอุโบสถ และเคยเป็นสถานที่ประกอบพิธีเบิกโขลนทวารซึ่งถือเป็นเคล็ดก่อนการออกรบ วัดได้รับพระราชทานวิสุงคามสีมาครั้งหลังเมื่อวันที่ 20 กันยายน พ.ศ. 2542
อาคารเสนาสนะ
พระอุโบสถมีขนาด 8 ห้อง ล้อมรอบด้วยกำแพงแก้ว มีเจดีย์ย่อมุมไม้สิบสองจำลองตั้งอยู่หัวมุมของกำแพงแก้ว จากทรวดทรงของอุโบสถ คันทวย และใบเสมา เป็นแบบสมัยอยุธยา ภาพจิตรกรรมฝาผนังเป็นฝีมือช่างในสมัยพระบาทสมเด็จพระนั่งเกล้าเจ้าอยู่หัว ด้านข้างด้านเหนือต่างเขียนเทพชุมนุม 3 แถว ผนังด้านหลังเขียนพระพุทธเจ้าประทับยืนโปรดโลกมนุษย์ เจดีย์ทรงกลมฐานสูงคล้ายในสมัยพระบาทสมเด็จพระจอมเกล้าเจ้าอยู่หัว แต่ส่วนใต้ระฆังเป็นรูปแปดเหลี่ยมคล้ายเจดีย์โบราณ ส่วนอีกองค์หนึ่งรูปทรงคล้ายเจดีย์สมัยอู่ทอง
สนามกีฬาชือครือ ซาราโจลู
สนามกีฬาอึลเกอร์ หรือชื่อเดิม สนามกีฬาชือครือ ซาราโจลู เป็นสนามกีฬาที่ตั้งอยู่ในเขคาดึเกยของอิสตันบูล ประเทศตุรกี และเป็นสนามเหย้าของเฟแนร์บาห์แช สนามแห่งนี้เปิดใช้งานใน ค.ศ. 1908 และปรับปรุงใหม่หลายครั้ง ในช่วง ค.ศ. 1929–1932, ค.ศ. 1965–1982, ค.ศ. 1999 และ ค.ศ. 2006 ต่อมาในวันที่ 4 ตุลาคม ค.ศ. 2006 สนามกีฬาอึลเกอร์ได้รับเลือกให้เป็นสนามในนัดชิงชนะเลิศยูฟ่าคัพปี 2009 ทำให้สนามแห่งนี้กลายเป็นสนามแห่งสุดท้ายที่ใช้จัดการแข่งขันนัดชิงชนะเลิศยูฟ่าคัพก่อนที่จะมีการเปลี่ยนชื่อการแข่งขันเป็นยูฟ่ายูโรปาลีกในฤดูกาล 2009–10
ลูกสาวของเอ็ดเวิร์ด ดาร์ลีย์ บอยท์
“ลูกสาวของเอ็ดเวิร์ด ดาร์ลีย์ บอยท์” เขียนเสร็จในปี ค.ศ. 1882 เป็นภาพเหมือนของเด็กหญิงสี่คนผู้เป็นบุตรีของเอ็ดเวิร์ด ดาร์ลีย์ บอยท์ภาพในอพาตเมนท์ในปารีส เอ็ดเวิร์ดเป็นลูกเขยของพ่อค้าทางทะเลชาวบอสตันจอห์น เพอร์คินส์ คุชชิง เอ็ดเวิร์ดและภรรยามีบุตรีด้วยกันห้าคนที่รวมทั้งฟลอเรนซ์, เจน, แมรี, ลุยซา และ จูเลีย
วาฬแอนด์ดอล์ฟ
วาฬแอนด์ดอล์ฟ (Whal & Dolph) เป็นวงดนตรีอินดี้ป็อปสัญชาติไทยจากค่าย วอทเดอะดัก พวกเขาเปิดตัวด้วยซิงเกิลแรกในปี 2559 ยิ้ม โดยใช้เวลาทำ 1 ปี ตามมาด้วยซิงเกิล พ (Por), นานนาน (In Memory Of), โอ๊ย และละเมอ และหลังจากปล่อยซิงเกิลก็ได้ขึ้นชาร์ตของแคท เรดิโอเป็นลำดับที่หก จึงถูกรวมเข้ามาอยู่ในอัลบั้มชุดแรก Rayon ซึ่งวางจำหน่ายครั้งแรกที่งานแคทเอ็กซ์โป
ประวัติ
ปอและน้ำวนรู้จักกันในสมัยเรียนมหาลัย ทั้งคู่เคยมีวงดนตรีกันมาก่อนแนวออลเทอร์นาทิฟร็อก ทั้งสองรู้จักกันมานาน 6 ปี และด้วยความที่มี life style คล้ายกัน ชอบเล่นดนตรีเหมือนกัน และนอกจากจะทำงานที่เดียวกันแล้วบ้านยังอยู่ใกล้กันอีก จึงตัดสินใจทำเพลงด้วยกัน สาเหตุที่ใช้ชื่อนี้เพราะรู้สึกว่าสัตว์ 2 ตัวแลดูเป็นเพื่อนกัน เป็นสัตว์ใจดีเหมือนพวกเขา ไม่ใช่ฉลามที่ดูโหดและดุร้าย เวลาพูดถึงวาฬก็จะนึกถึงดอล์ฟ (โลมา) ปอเคยเป็นนักร้องนำให้กับ The Jogging Boy และ Fits ส่วนน้ำวนเคยเป็นมือกีตาร์ให้กับวง The Public Mansion โดยน้ำวนชักชวนปอให้มาทำ Side Project และได้รับการชักจูงจาก บอล สครับบ์ เข้าวอทเดอะดัก  พวกเขาเปิดตัวด้วยซิงเกิลแรกในปี 2559 ยิ้ม โดยใช้เวลาทำ 1 ปี ตามมาด้วยซิงเกิล พ (Por), นานนาน (In Memory Of), โอ๊ย และละเมอ และหลังจากปล่อยซิงเกิลก็ได้ขึ้นชาร์ตของแคท เรดิโอเป็นลำดับที่หก ตามมาด้วยซิงเกิล หากมันจะสายเกินไป ที่เป็นการเปิดตัวในค่ายวอทเดอะดัก โดยมาพร้อมกับอัลบั้ม Rayon ในเดือนพฤศจิกายน 2560
ตำบลโนนสมบูรณ์ (อำเภอบ้านแฮด)
โนนสมบูรณ์ เป็นตำบลหนึ่งในอำเภอบ้านแฮด จังหวัดขอนแก่น อยู่ห่างจากที่ตั้งอำเภอบ้านแฮด 10 กิโลเมตร สภาพภูมิประเทศทั่วไปเป็นพื้นที่ราบลุ่มบางตอนสลับกับที่ดอน และเป็นที่ราบลุ่มแม่น้ำชี
ประวัติ
แต่เดิมนั้น บ้านโนนสมบูรณ์เป็นหมู่บ้านหนึ่งในเขตตำบลบ้านเป้า อำเภอบ้านไผ่ ต่อมาเมื่อ พ.ศ. 2528 ได้จัดตั้งเป็นตำบลโนนสมบูรณ์ โดยแยกออกจากตำบลบ้านเป้า อำเภอบ้านไผ่ โดยมีสภาตำบลโนนสมบูรณ์ทำหน้าที่ปกครองพื้นที่ทั้งตำบล
เมื่อปี พ.ศ. 2538 ทางราชการได้จัดตั้งกิ่งอำเภอบ้านแฮดขึ้น ทำให้ตำบลโนนสมบูรณ์ย้ายมาขึ้นกับเขตปกครองกิ่งอำเภอบ้านแฮด จนกระทั่งเมื่อวันที่ 19 มการาคม พ.ศ. 2539 กระทรวงมหาดไทยได้ประกาศจัดตั้งสภาตำบลโนนสมบูรณ์เป็นองค์การบริหารส่วนตำบลโนนสมบูรณ์ อำเภอบ้านแฮด จนถึงปัจจุบันนี้
ที่ตั้งและอาณาเขต
ตำบลโนนสมบูรณ์ตั้งอยู่ทางทิศเหนือของอำเภอ มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง
ตำบลโนนสมบูรณ์แบ่งเขตการปกครองออกเป็น 12 หมู่บ้าน ดังนี้
คัตสึอูระ
คัตสึอูระ (勝浦市 (Katsuura-shi)) เป็นนครในจังหวัดชิบะ ประเทศญี่ปุ่น ตั้งอยู่ทางตอนใต้ของจังหวัดติดกับชายฝั่งมหาสมุทรแปซิฟิก มีขนาดพื้นที่ 94.20 ตารางกิโลเมตร มีประชากร 20,570 คน ในปี ค.ศ. 2012
ท่าเรือประมงคัตสึอูระมีชื่อเสียงและเป็นหนึ่งในตลาดค้าปลาที่ใหญ่ที่สุดหนึ่งในสามของญี่ปุ่น
มากริอานุส มินอร์
ติตุส ฟูลวิอุส ยูนิอุส มากริอานุส (เสียชีวิตเมื่อ ค.ศ. 261) หรือที่รู้จักกันในนาม มากริอานุส มินอร์ เป็นผู้แย่งชิงตำแหน่งจักรพรรดิชาวโรมัน มากริอานุสเป็นบุตรชายของฟูลวิอุส มากริอานุส หรือที่เรียกว่า มากริอานุส มายอร์
ประวัติ
แม้ว่าบิดาของมากริอานุสจะมาจากครอบครัวนักขี่ม้า แต่มารดาของมากริอานุส มินอร์นั้นมีชาติกำเนิดอันสูงส่งและนามของนาง คือ ยูเนีย ตามฮิสตอเรีย เอากุสตุส ซึ่งเป็นเอกสารที่ไม่น่าเชื่อถือบ่อยครั้ง เขาได้ทำหน้าที่เป็นผู้ควบคุมทหารในช่วงรัชสมัยของจักรพรรดิวาแลริอานุส
มากริอานุส ผู้เป็นบิดา และกวีเอตุส ผู้เป็นพี่ชายอยู่ในบริเวณเมโสโปเตเมียในปี ค.ศ. 260 เพื่อการทำสงครามกับจักรวรรดิซาเซเนียนของจักรพรรดิวาแลริอานุส เมื่อกองทัพโรมันพ่ายแพ้และจักรพรรดิถูกจับพระองค์ ด้วยความช่วยเหลือจากบิดาของเขา ซึ่งเป็นผู้ดูแลสมบัติของจักรพรรดิ และด้วยอิทธิพลของบาลิสตา ซึ่งเป็นไปรเฟกตุสของจักรพรรดิวาแลริอานุส ทำให้มากริอานุสได้รับตำแหน่งจักรพรรดิพร้อมกับพี่ชายนามว่า กวีเอตุส ผ่านการเลือกตั้งโดยกองทัพ ตรงกันข้ามกับจักรพรรดิกัลลิเอนุสที่ชอบด้วยกฎหมาย ซึ่งเป็นพระราชโอรสและเป็นจักรพรรดิร่วมกับจักรพรรดิวาแลริอานุส ซึ่งอยู่ไกลออกไปทางตะวันตก จักรพรรดิสองพี่น้องเป็นที่รู้จักในภาคตะวันออกของจักรวรรดิ โดยมีฐานที่มั่นในอียิปต์ ซึ่งเป็นจังหวัดที่จัดหาธัญพืชให้กับกรุงโรม
หลังจากรักษาชายแดนเปอร์เซียได้ชั่วคราว มากริอานุส มายอร์และมากริอานุส มินอร์ก็ย้ายไปทางตะวันตกเพื่อโจมตีและกำจัดจักรพรรดิกัลลิเอนุส อย่างไรก็ตาม ทั้งสองก็พ่ายแพ้ในฤดูใบไม้ร่วงปี ค.ศ. 261 โดยเอาเรออลุส และต่อมาถูกสังหารโดยทหารของพวกเขาเองที่คำขอของบิดา
วัดพระทอง
วัดพระทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเทพกระษัตรี อำเภอถลาง จังหวัดภูเก็ต มีที่ดินตั้งวัดเนื้อที่ 30 ไร่ 3 งาน 98 ตารางวา มีที่ธรณีสงฆ์ 2 แปลง เนื้อที่ 18 ไร่
วัดยังมีพิพิธภัณฑ์อยู่ข้างโบสถ์พระทอง เป็นที่รวมโบราณวัตถุและเครื่องใช้ของชาวภูเก็ตที่ชาวบ้านนำมาบริจาค ด้านการศึกษาได้เปิดสอนพระปริยัติธรรมเริ่มมาตั้งแต่ พ.ศ. 2503
อาคารเสนาสนะที่สำคัญ ได้แก่ อุโบสถกว้าง 8 เมตร ยาว 24 เมตร สร้างเมื่อ พ.ศ. 2524 บานประตูหน้าต่างใช้ไม้สักแกะสลักภาพพุทธประวัติ ภายในอุโบสถมีภาพเขียนเรื่องพาหุง พระเจ้าสิบชาติ พระเวสสันดร พื้นปูด้วยหินอ่อน ศาลาการเปรียญกว้าง 16 เมตร ยาว 52 เมตร เป็นอาคารคอนกรีต 2 ชั้น กุฏิสงฆ์จำนวน 7 หลัง เป็นอาคารไม้และคอนกรีตชั้นเดียวและสองชั้น
กนอยนอ (เทศมณฑลลิปนอ)
กนอยนอ (Gnojno, ) เป็นหมู่บ้านในเทศบาลบอบรอฟนีกี เทศมณฑลลิปนอ จังหวัดกูยาวือ-ปอมอแช ประเทศโปแลนด์ ตั้งอยู่ห่างจากบอบรอฟนีกีไปทางตะวันออก 8 km ห่างจากลิปนอไปทางตะวันตกเฉียงใต้ 10 km และห่างจากของทอรูนไปทางตะวันออกเฉียงใต้ 42 km
วัดเลา
วัดเลา เป็นวัดราษฎร์สังกัดคณะสงฆ์มหานิกาย ตั้งอยู่ริมคลองสนามชัย ในแขวงท่าข้าม เขตบางขุนเทียน กรุงเทพมหานคร
วัดเลาเป็นเก่าแก่ที่สร้างมาตั้งแต่สมัยอยุธยาและน่าจะร้างไป มีเพียงผนังของอุโบสถที่ทึบตัน เล่ากันว่าเดิมมีชาวลาวเพชรบุรีและราชบุรีมาอาศัยบริเวณนี้ จึงเรียกว่า "วัดลาว" และภายหลังเพี้ยนเสียงเป็น "วัดเลา" วัดได้รับการบูรณะในปี พ.ศ. 2466 ครั้นระหว่าง พ.ศ. 2476–2477 ท่านพระเทพสิทธินายก เจ้าอาวาสในขณะนั้นได้จัดการสร้างโรงเรียนพระปริยัติธรรมขึ้นหลังหนึ่ง ตัวโรงเรียนเป็นปั้นหยา 2 ชั้น ยาว 8 วา กว้าง 2 ศอก ด้านตัดมุข 5 วา ในวันที่ 7 กรกฎาคม พ.ศ. 2478 ได้จัดซื้อที่ดินขยายเขตด้านหน้าอุโบสถให้กว้างออกไปอีกเป็นเนื้อที่ 2 ไร่ 3 งาน 55 ตารางวา และในเดือนพฤศจิกายน พ.ศ. 2478 นางหมา ตลาดท่าเตียนได้ถวายที่ดินให้เป็นส่วนศาสนสมบัติอีก 12 ไร่ วัดได้รับพระราชทานวิสุงคามสีมาครั้งหลังเมื่อวันที่ 15 ตุลาคม พ.ศ. 2516
อุโบสถมีขนาด 5 ห้อง เป็นพระอุโบสถหลังใหม่ มีกำแพงแก้วล้อมรอบ ชาวบ้านดั้งเดิมในบริเวณนี้ได้พบพระพุทธรูปหินทรายจึงนำไปประดิษฐานที่พระอุโบสถ วัดมีกุฏิสงฆ์ 2 ชั้น 3 ชั้น รวม 12 หลัง ศาลาบำเพ็ญกุศลอเนกประสงค์ 2 หลัง ศาลารายฌาปนกิจ 4 หลัง
กุ้งนาง ปัทมสูต
ประวัติ
เกิดวันที่23 กันยายน พ.ศ. 2512 เป็นลูกสาวคนกลางของ สุประวัติ ปัทมสูต ศิลปินแห่งชาติ นักแสดงอาวุโส และผู้กำกับการแสดงชื่อดัง ซึ่งเกิดกับนางศรีสุดา สุกิจจวนิช
กุ้งนาง สำเร็จการศึกษาจากสถาบันนิวยอร์ก อินสทิทิวต์ ออฟ เทคโนโลยี สหรัฐอเมริกา เข้าวงการบันเทิงด้วยการเป็นนักร้องเจ้าของอัลบั้ม "คนมันแรง" ในสังกัดสกายแทร็คส์ เมื่อปี พ.ศ. 2536 และมีผลงานแสดงละครเรื่อง "ซุปเปอร์ปั๊ม" และ "รักประกาศิต"จากนั้นมีผลงานการแสดงประปราย กระทั่งได้ลงฝึกการทำงานเบื้องหลังเก็บเกี่ยวประสบการณ์จากคุณพ่อ โดยได้เป็นผู้ช่วยผู้กำกับการแสดงภาพยนตร์เรื่อง "ก่อนบ่ายเดอะมูฟวี่" ฉายในปี พ.ศ. 2550 แล้วเงียบหายจากวงการบันเทิง โดยภายหลังเป็นเจ้าของห้องเสื้อแบรนด์ ZARANYA ซึ่งชื่อแบรนด์มาจากชื่อจริงของกุ้งนาง
กุ้งนางเริ่มพบว่าป่วยเป็นโรคมะเร็งปากมดลูกในปี พ.ศ. 2551 ก็ได้รักษาตัวจนอาการดีขึ้น กระทั่งกลางปี พ.ศ. 2553 ได้พบว่าป่วยเป็นมะเร็งกระดูกเชิงกราน แต่อาการก็ไม่ดีขึ้น จนทรุดหนักและเสียชีวิตเมื่อช่วงเช้าวันที่ 5 กันยายน พ.ศ. 2554 ที่โรงพยาบาลกรุงเทพ ขณะมีอายุจะครบ 42 ปี
ที-80
ที-80 (T-80) เป็นรถถังที่ใช้ระบบเครื่องยนต์กังหันแกสเป็นครั้งแรกของโลก เริ่มเข้าประจำการตั้งแต่ปี ค.ศ. 1976
T-80 รุ่นแรกใช้เครื่องยนต์แบบ GTD-1000 ขนาด 1000 แรงม้า รุ่นที่สองใช้ชื่อ T-80B เครื่องยนต์แบบ GTD- 1000TF ด้วยกำลังม้าเท่าเดิม และ รุ่นล่าสุด T-80U เครื่องยนต์แบบ GTD- 125. รถถัง T-80 ติดตั้งปืนใหญ่รถถังขนาด 125 มม. ลำกล้องเรียบ มีระบบทรงตัวของป้อมปืน ทั้งสองทิศทาง พร้อมด้วยปืนกลร่วมแกนขนาด 7.62 มม. สองกระบอก และปืนกลหนักแบบ PKT ขนาด 12.7มม.หนึ่งกระบอก
ด้วยระบบควบคุมการยิงอันทันสมัยทำให T-80 สามารถทำลายเป้าหมายในระยะไกลสุดได้ถึง 5000 เมตร กล้องเล็งกลางคืนช่วยให้พลยิงสามารถมองเห็นเป้าหมายในความมืดได้ไกลถึง 1300 เมตรเมื่อใช้แสงอินฟราเรด และไกลถึง 850 เมตรเมื่อไม่ใช้แสงอินฟราเรด
เขตมิสซังนครสวรรค์
เขตมิสซังนครสวรรค์ ชาวคาทอลิกเรียงว่าสังฆมณฑลนครสวรรค์ เป็นมุขมณฑลโรมันคาทอลิกในประเทศไทย มีพื้นที่ครอบคลุม 13 จังหวัด ได้แก่ จังหวัดสระบุรี ลพบุรี สิงห์บุรี ชัยนาท อุทัยธานี นครสวรรค์ เพชรบูรณ์ พิจิตร กำแพงเพชร ตาก พิษณุโลก สุโขทัย และจังหวัดอุตรดิตถ์ นับเป็นมุขมณฑลที่ใหญ่ที่สุดในประเทศไทย
สำนักมิสซังคาทอลิกนครสวรรค์ ตั้งอยู่ที่ 69/39 ถ.ดาวดึงส์ อ.เมือง จ.นครสวรรค์ 60000 มีมุขนายกยอแซฟ พิบูลย์ วิสิฐนนทชัย เป็นมุขนายกมิสซังองค์ปัจจุบัน
มุขนายกมิสซัง
นับตั้งแต่ได้รับสถานะเป็นมุขมณฑล เขตมิสซังนครสวรรค์มีมุขนายกมิสซังเป็นประมุขมาแล้ว 5 องค์ ดังนี้
จอห์น แรมโบ้
จอห์น แรมโบ้ เป็นตัวละครยอดนิยมในภาพยนตร์แอ็กชัน  ซึ่งสวมบทบาทโดยซิลเวสเตอร์ สตอลโลน  ซึ่งตัวละครนี้ถูกสร้างขึ้นโดยเดวิด มอร์เรลล์  ในบทประพันธ์ของเขาที่ชื่อว่า First Blood
โดยภาพยนตร์ชุดแรมโบ้  จะเป็นเรื่องราวของ จอห์น แรมโบ้  อดีตทหารผ่านศึกเวียดนาม ผู้ซึ่งมีความสามารถในการเอาตัวรอด  ใช้อาวุธ  หรือสู้แบบมือเปล่าได้อย่างดีเยี่ยม
ที่มาของแรมโบ้
จากบทประพันธ์ของเดวิด มอร์แรล จอห์น เจมส์ แรมโบ้ (John James Rambo) หรือ จอห์น เจ. แรมโบ้ เกิดเมื่อวันที่ 6 กรกฎาคม  พ.ศ. 2490  ที่เมืองโบวี  รัฐแอริโซนา  ประเทศสหรัฐอเมริกา  เป็นชาวอเมริกันชนเผ่านาวาโฮ  โดยพ่อและแม่ของเขามีเชื้อสายเยอรมัน  แรมโบ้จบการศึกษาจากโรงเรียนมัธยมแรจน์ฟอร์ด (Rangeford High School)  ในปี พ.ศ. 2508  และเขาก็ได้สังกัดอยู่ในกองทัพบกของสหรัฐอเมริกาเมื่ออายุ 18 ปี ในวันที่ 2 มกราคม พ.ศ. 2509  เขาได้ออกศึกในสงครามเวียดนามในเดือนกันยายน ปีพ.ศ. 2509  และกลับมาที่กองทัพอีกครั้งในปี พ.ศ. 2510  และถูกฝึกอยู่ในกองรบพิเศษ (Special Forces) ที่รัฐนอร์ท แคโรไรนา ถึงปี พ.ศ. 2512  แล้วกลับไปรบที่สงครามเวียดนามอีกครั้ง  ในเดือนพฤศจิกายน ปีพ.ศ. 2514 ต่อมาเขาถูกจับโดยกองทัพของเวียดนามเหนือ  ใกล้กับชายแดนของจีน-เวียดนาม   และถูกกักตัวไว้ในค่ายของเชลยสงคราม  ที่ที่เขาและทหารเชลยคนอื่นๆ ถูกทรมานซ้ำแล้วซ้ำเล่า   แรมโบ้สามารถหนีออกจากที่กักขังได้ในเดือนพฤษภาคม พ.ศ. 2515
First Blood แรมโบ้ นักรบเดนตาย
"STALLONE. "This time he's fighting for his life."
"สตอลโลน ครั้งนี้เขาต่อสู้เพื่อชีวิตของเขาเอง"
Rambo : First Blood Part II แรมโบ้ นักรบเดนตาย 2
"They sent him on a mission and set him up to fail. But they made one mistake. "They forgot they were dealing with Rambo."
"พวกนั้นส่งเขาไปทำภารกิจและต้องการให้เขาทำปฏิบัติการล้มเหลว แต่พวกนั้นทำความผิดพลาดไปข้อหนึ่ง พวกนั้นลืมไปว่ากำลังต่อกรอยู่กับแรมโบ้"
Rambo III แรมโบ้ 3
"The first was for himself. The second was for his country. "This time it's for his friend."
Rambo แรมโบ้ 4 นักรบพันธุ์เดือด
"Live for nothing or die for something." "อยู่อย่างว่างเปล่า หรือตายเพื่อบางสิ่ง"
Rambo Last Blood แรมโบ้ 5 นักรบคนสุดท้าย
"Everyone has more fight in them." ไทย: ภารกิจสุดท้ายของนักรบเดนตาย
เคนนี (อัลบั้ม)
เคนนี (Kenny) คือ สตูดิโออัลบั้มลำดับที่ 7 โดยศิลปินชายชาวอเมริกัน เคนนี โรเจอส์ ออกวางขายในสหรัฐอเมริกา ในเดือนพฤศจิกายน โดย United Artists ค.ศ. 1979 มีซิงเกิ้ล Coward of the County และ You Decorated My Life ที่เป็นที่รู้จัก
เพลง "Tulsa Turnaround" เป็นเพลงเก่าที่อัดไว้กับวง เดอะเฟิร์สอิดิชั่น มาอัดใหม่อีกครั้ง
เพลง Goodbye Marie ได้ถูกนำไปร้องใหม่ภายหลังโดยศิลปินชื่อ Bobby Goldsboro และตัดเป็นซิงเกิ้ลในปีค.ศ. 1981
อัลบั้มนี้สามารถขึ้นถึงอันดับ 5 ใน ชารต์เพลงป๊อปของอเมริกา และ อันดับ 1 ในเพลงคันทรี (ระยะเวลารวมทั้งหมด 25 สัปดาห์) อัลบั้มนี้สามารถ ขึ้นถึงท๊อปเท็นในชาร์ตเพลงป๊อป ในอังกฤษ อัลบั้มนี้ได้มีการนำออกมาจัดจำหน่ายใหม่อีกครั้ง ในปี 2007 รวมทั้ง 2 อัลบั้มในซีดี 1 แผ่น อีกอัลบั้มคือ Kenny Rogers (ชื่อเดียวกับตัวศิลปิน) จากปี 1976 Sleevenotes ภายในซีดีที่จัดจำหน่ายใหม่ ปี 2009 ของ Edsel record label คริส โบลตัน ผู้เขียนชีวประวัติ เขียนว่า "เพลงทุกเพลงในอัลบั้มนี้บ่งบอกความเป็นตัวตนของ เคนนี โรเจอส์"
สตีเฟ่น โทมัส เออลีไวน์ กล่าวว่า อัลบั้มนี้เป็นการผสมผสานระหว่างเพลงคันทรีและดิสโก้เข้าด้วยกัน
อัลบั้มนี้มียอดขายทั่วโลกมากกว่า 22 ล้านชุดในปัจจุบัน
เจเนลล์ โมเน
เจเนลล์ โมเน โรบินสัน (Janelle Monáe Robinson, ; เกิด 1 ธันวาคม ค.ศ. 1985) เป็นนักร้อง แร็ปเปอร์ และนักแสดงชาวอเมริกัน เธอเซ็นสัญญากับแอตแลนติกเรเคิดส์ รวมถึงค่ายเพลงของเธอเองอย่าง วันเดอร์แลนด์อาตส์โซไซตี โมเนได้รับการเสนอชื่อเข้าชิงรางวัลแกรมมีแปดครั้ง และยังได้รับรางวัลเอ็มทีวีวิดีโอมิวสิกอะวอดส์และเอเอสซีเอพีแวนการ์ดอะวอด รวมถึงบิลบอร์ด วูเมนอินมิวสิก สาขาดาวรุ่งและผู้บุกเบิกแห่งปี ในปี 2012 โมเนเป็นโฆษกให้คัฟเวอร์เกิร์ล สภาเทศบาลเมืองบอสตันยังตั้งชื่อวันที่ 16 ตุลาคม 2013 ว่า "วันเจเนลล์ โมเน" (Janelle Monáe Day) ในเมืองบอสตัน รัฐแมสซาชูเซตส์ เพื่อเป็นการยกย่องเกี่ยวกับศิลปะและการเคลื่อนไหวของเธอ
โมเนริเริ่มอาชีพทางดนตรีในปี 2003 ด้วยการออกอัลบั้มเดโมชื่อ ดิออดิชัน ในปี 2007 โมเนเปิดตัวต่อสาธารณชนด้วยการออกอีพี เมโทรโพลิส: เดอะเชสสวีต อีพีขึ้นถึงอันดับสองบนชาร์ตท็อปฮีตซีเครส์ของสหรัฐ ในปี 2010 ผ่านสังกัดแบดบอยเรเคิดส์ โมเนได้ออกอัลบั้มชุดแรกในชื่อ ดิอาร์ชแอนดรอยด์ ซึ่งเป็นคอนเซปต์อัลบั้มและภาคต่อจากอีพีแรกของเธอ ต่อมาในปี 2011 โมเนร้องรับเชิญให้ฟัน ในเพลง "วีอาร์ยัง" เพลงประสบความสำเร็จเชิงพาณิชย์ ขึ้นอันดับสูงสุดบนชาร์ตมากกว่าสิบประเทศและทำให้โมเนเป็นที่รู้จักอย่างแพร่หลายขึ้น อัลบั้มชุดที่สอง ดิอิเล็กทริกเลดี วางจำหน่ายในปี 2013 และเปิดตัวที่อันดับห้าบนชาร์ต บิลบอร์ด 200
ในปี 2016 โมเนแสดงในภาพยนตร์ที่ประสบความสำเร็จถึงสองเรื่อง ได้แก่ ทีมเงาอัจฉริยะ ในบทแมรี แจ็กสัน และ มูนไลท์ ในบทเทเรซา อัลบั้มชุดที่สาม โมเนเดอร์ตีคอมพิวเตอร์ วางจำหน่ายในปี 2018 ได้รับคำสรรเสริญอย่างกว้างขว้าง ถูกเลือกให้เป็นอัลบั้มยอดเยี่ยมแห่งปีจากสื่อหลายสำนักและยังได้รับการเสนอชื่อเข้าชิงรางวัลแกรมมี สาขาอัลบั้มแห่งปี
ฟุจิวะระ โนะ อะกิโนะบุ
ฟุจิวะระ โนะ อะกิโนะบุ (藤原顕信, 994 – 20 มิถุนายน 1027) ชนชั้นสูงและนักบวชชาวญี่ปุ่นเป็นบุตรชายของ ฟุจิวะระ โนะ มิชินะงะ ที่เกิดจาก มินะโมะโตะ โนะ เมชิ ผู้เป็นอนุภรรยา
อะกิโนะบุออกบวชเป็กนักบวชเมื่อ ค.ศ. 1013 ขณะอายุได้ 19 ปีกระทั่งมรณภาพเมื่อวันที่ 20 มิถุนายน ค.ศ. 1027
994 1027
กีฬายกน้ำหนักในโอลิมปิกฤดูร้อน 1924
การแข่งขันกีฬายกน้ำหนักในกีฬาโอลิมปิกฤดูร้อน 1924 จัดการแข่งขันที่ปารีส ประเทศฝรั่งเศส มีการชิงชัย 5 เหรียญทอง
รายชื่อผลงานของธงไชย แมคอินไตย์
ผลงานของ ธงไชย แมคอินไตย์ ในวงการบันเทิงเริ่มต้นจากการเป็นนักแสดงสมทบละครเรื่องแรก "น้ำตาลไหม้" ปี 2526 จากนั้นมีผลงานในหลากหลายบทบาทอย่างต่อเนื่อง ทั้งละคร และภาพยนตร์ โดยได้รับการตอบรับอย่างสูงจากภาพยนตร์ เรื่อง "ด้วยรักคือรัก" ปี 2528 ซึ่งได้รับบทเป็นพระเอกภาพยนตร์เรื่องแรกประกบกับนักร้องดังแห่งยุค "อัญชลี จงคดีกิจ" จนกระทั่งก้าวเข้าสู่วงการเพลงเต็มตัวปี 2529 กลายเป็นศิลปินนักร้องขวัญใจประชาชนทุกเพศทุกวัยตั้งแต่นั้นมา ระหว่างนั้นยังมีผลงานละคร ซึ่งสร้างสถิติเรตติ้งสูงสุดตลอดกาล ละครเรื่อง "คู่กรรม" ปี 2533 นอกจากนั้นยังมีผลงานโฆษณา ซึ่งทางต้นสังกัดพิถีพิถันในเรื่องของการรับงานตั้งแต่อดีตจนถึงปัจจุบัน รวมไปถึงงานถ่ายแบบนิตยสาร และการออกรายการ ซึ่งไม่มุ่งเน้นในเรื่องของปริมาณ แต่เน้นในเรื่องคุณภาพ ความเชื่อมั่น เพื่อให้ได้ผลตอบรับที่ดีที่สุดของผู้บริโภค เป็นอีกภาพลักษณ์ที่สำคัญของซุปเปอร์สตาร์อันดับ 1 ของไทย
สรุปผลงานสร้างชื่อเสียงที่สุด
ธงไชย แมคอินไตย์ หรือที่เรียกกันทั่วไปว่า "พี่เบิร์ด" เป็นศิลปินที่ได้รับความนิยมมากที่สุดในรอบ 30 ปี ของจีเอ็มเอ็ม แกรมมี่ และประสบความสำเร็จสูงสุดของประเทศไทย โดยสร้างปรากฏการณ์ในวงการบันเทิงประเทศไทย ด้วยผลตอบรับทางด้านละครที่มีเรตติ้งสูงสุด  มียอดจำหน่ายอัลบั้มสูงสุด ตลอดจนจำนวนรอบและรายได้จากการจำหน่ายบัตรคอนเสิร์ตสูงสุดของประเทศ  โดยผลงานที่สร้างชื่อเสียงที่สุดของเบิร์ดในแต่ละด้านสรุป ดังนี้
ด้านการแสดง เบิร์ดแสดงภาพยนตร์ไทยทั้งหมด 7 เรื่อง โดยก้าวสู่การเป็นพระเอกภาพยนตร์อย่างเต็มตัว ในปี 2528 จากภาพยนตร์ เรื่อง "ด้วยรักคือรัก" ซึ่งได้รับการตอบรับอย่างสูงในยุคนั้น โดยประกบคู่กับนักร้องดังแห่งยุค "อัญชลี จงคดีกิจ" ส่วนด้านละครที่สร้างชื่อเสียงที่สุด ในปี 2533 ละครคู่กรรม ออกอากาศทางช่อง 7 สร้างประวัติศาตร์ละครที่มีเรตติ้งสูงสุดของไทย เรตติ้ง 40 จากการสวมบทบาทเป็น "โกโบริ" ประกบคู่ครั้งแรกกับ กมลชนก โกมลฐิติ ทำให้เบิร์ดได้รับรางวัลใหญ่ในยุคนั้นทั้ง 2 รางวัล คือ รางวัลเมขลา และรางวัลโทรทัศน์ทองคำ นอกจากนั้นยังเป็นศิลปินคนแรกที่รับบทบาทเดียวกันในเรื่องเดียวกันอีกครั้ง ในภาพยนตร์ คู่กรรม ปี 2538
ด้านการร้องเพลง เบิร์ดมีอัลบั้มเต็ม 16 อัลบั้ม และอัลบั้มพิเศษต่างๆ รวมแล้วมียอดจำหน่ายมากกว่า 25 ล้านชุด โดยมียอดจำหน่ายอัลบั้มสูงสุดของประเทศไทย และติด 1 ใน 3 ศิลปินที่มียอดจำหน่ายอัลบั้มสูงสุดตลอดกาลของเอเชีย โดยอัลบั้มที่สร้างชื่อเสียงที่สุด ในปี 2533 อัลบั้ม"บูมเมอแรง" สร้างประวัติศาตร์ยอดจำหน่ายเทปสูงสุดของไทยมากกว่า 2 ล้านตลับ โดยมีเพลงเด่น คือ เพลงคู่กัด และเพลงบูมเมอแรง เป็นต้น และในปี 2545 อัลบั้ม "ชุดรับแขก" สร้างประวัติศาสตร์ยอดจำหน่ายซีดีเพลงสูงสุดของไทยมากกว่า 5 ล้านชุด โดยมีเพลงเด่น คือ เพลงแฟนจ๋า และเพลงมาทำไม เป็นต้น และหากนับรวมยอดจำหน่ายดีวีดีคอนเสิร์ตในอัลบั้มดังกล่าวอีก 3 ล้านชุด รวมแล้วมียอดจำหน่ายมากกว่า 8 ล้านชุด นอกจากผลงานประจำแล้ว เบิร์ดได้รับเกียรติให้ขับร้องเพลงเฉลิมพระเกียรติในโอกาสที่สำคัญ เช่น เพลงต้นไม้ของพ่อ ของขวัญจากก้อนดิน รูปที่มีทุกบ้าน ตามรอยพระราชา สายใยแผ่นดิน ในหลวงในดวงใจ พระราชาผู้ทรงธรรม เป็นต้น และยังได้รับเลือกให้ขับร้องเพลงในเหตุการณ์พิเศษที่สำคัญ เช่น เหตุการณ์สึนามิ เพลงอีกไม่นาน Thai for Japan(ภาษาญี่ปุ่น) เหตุการณ์ความไม่สงบใน 3 จังหวัดชายแดนภาคใต้ เพลงฝากส่งใจไป  Sampaikan Hati(ภาษายาวี) เอ็มวีส่งเสริมการท่องเที่ยวไทย เพลง Why the Tears(ภาษาจีนแมนดาริน) เป็นต้น
ด้านการแสดงคอนเสิร์ต เบิร์ดมีคอนเสิร์ตเต็มรูปแบบที่สำคัญ คือ คอนเสิร์ตแบบเบิร์ดเบิร์ดโชว์ 10 ครั้งที่ผ่านมา มีจำนวนรอบการแสดง 153 รอบ มีผู้ชม 484,400 คน อีกทั้งมีคอนเสิร์ตเต็มรูปแบบอื่นๆ ที่จัดเป็นประจำทุกปี โดยในช่วง 25 ปีที่ผ่านมา มีผู้ซื้อบัตรเข้าชมแล้วประมาณ 2 ล้านคน โดยคอนเสิร์ตที่ประสบความสำเร็จสูงสุด คือ คอนเสิร์ตแบบเบิร์ดเบิร์ดโชว์ ครั้งที่ 5 ปี 2534 สร้างสถิติสูงสุดของ ศูนย์วัฒนธรรมแห่งประเทศไทย ด้วยจำนวนผู้ชม 58,000 คน จาก 29 รอบการแสดง และคอนเสิร์ตแบบเบิร์ดเบิร์ดโชว์ ครั้งที่ 9 ปี 2551 เมื่อรวมรอบอังกอร์พลัสแล้ว สร้างสถิติสูงสุดของอิมแพ็ค อารีน่า เมืองทองธานี ด้วยจำนวนผู้ชม 120,000 คน จาก 12 รอบการแสดง ขณะที่ คอนเสิร์ตแบบเบิร์ดเบิร์ดโชว์ ครั้งที่ 10 ปี 2555 สร้างปรากฏการณ์ยอดผู้ชมสูงสุดในเมืองไทย จากการจำหน่ายบัตรต่อเนื่องในคราวเดียว กว่า 100,000 คน จาก 10 รอบการแสดง
คอนเสิร์ต
นอกจากผลงานเพลงซึ่งเป็นงานหลัก ยังประสบความสำเร็จทางด้านคอนเสิร์ตโดยเฉพาะ "คอนเสิร์ตแบบเบิร์ดเบิร์ดโชว์" นอกจากนั้นยังมีคอนเสิร์ตเต็มรูปแบบอย่างต่อเนื่อง ซึ่งได้รับการตอบรับอย่างดีตั้งแต่อดีตจนถึงปัจจุบัน จากผลสำเร็จทางด้านรายได้ จำนวนรอบคอนเสิร์ต จำนวนผู้ชม นอกจากนั้นยังมีคอนเสิร์ตพิเศษต่างๆ โดยในช่วงแรกของการก้าวสู่วงการเพลงได้มีคอนเสิร์ตเด่นด้วยการประชันกับ พรศักดิ์ ส่องแสง ซึ่งเป็นนักร้องหมอลำชื่อดังแห่งยุค ในคอนเสิร์ตสองคนสองคม นอกจากนั้นยังคอนเสิร์ตพิเศษอื่นๆ ซึ่งเน้นในเรื่องของผลที่จะได้รับต่อสังคมเป็นหลัก รวมทั้งคอนเสิร์ตสำหรับลูกค้าธุรกิจ ที่ให้การตอบรับด้วยดีมาโดยตลอด
คอนเสิร์ตแบบเบิร์ดเบิร์ดโชว์ 10 ครั้งที่ผ่านมา มีจำนวนรอบการแสดง 153 รอบ มีผู้ชม 484,400 คน อีกทั้งมีคอนเสิร์ตเต็มรูปแบบอื่นๆ ที่จัดเป็นประจำทุกปี โดยในช่วง 25 ปีที่ผ่านมา มีผู้ซื้อบัตรเข้าชมแล้วประมาณ 2 ล้านคน โดยคอนเสิร์ตที่ประสบความสำเร็จสูงสุด คือคอนเสิร์ตแบบเบิร์ดเบิร์ดโชว์ ครั้งที่ 5 ปี 2534 สร้างสถิติสูงสุดของ ศูนย์วัฒนธรรมแห่งประเทศไทย ด้วยจำนวนผู้ชม 58,000 คน จาก 29 รอบการแสดง และคอนเสิร์ตแบบเบิร์ดเบิร์ดโชว์ ครั้งที่ 9 ปี 2551 เมื่อรวมรอบอังกอร์พลัสแล้ว สร้างสถิติสูงสุดของอิมแพ็ค อารีน่า เมืองทองธานี ด้วยจำนวนผู้ชม 120,000 คน จาก 12 รอบการแสดง ขณะที่ คอนเสิร์ตแบบเบิร์ดเบิร์ดโชว์ ครั้งที่ 10 ปี 2555 สร้างปรากฏการณ์ยอดผู้ชมสูงสุดในเมืองไทย จากการจำหน่ายบัตรต่อเนื่องในคราวเดียว กว่า 100,000 คน จาก 10 รอบการแสดง
การแพทย์ยุคก่อนประวัติศาสตร์
การแพทย์ยุคก่อนประวัติศาสตร์หมายถึงวิชาแพทย์ที่ปฏิบัติกันมาก่อนที่จะมีการประดิษฐ์ตัวอักษรและการเขียน ทั้งนี้เนื่องจากยุคก่อนประวัติศาสตร์ของแต่ละพื้นที่และแต่ละวัฒนธรรมมีความแตกต่างกัน ดังนั้นช่วงเวลาของการแพทย์ยุคก่อนประวัติศาสตร์จึงกินช่วงเวลาค่อนข้างกว้าง
ความรู้ของการแพทย์ยุคก่อนประวัติศาสตร์ในปัจจุบันเกือบทั้งหมดอาศัยข้อมูลจากวัตถุโบราณหรือซากศพมนุษย์ รวมทั้งข้อมูลทางมานุษยวิทยา ชนเผ่าที่ไม่มีการติดต่อกับโลกภายนอกหรือเผ่าที่ยังคงมีวิถีชีวิตแบบเก่าได้รับการนำมาเป็นแหล่งศึกษาทางมานุษยวิทยาเพื่อให้ทราบแนวทางปฏิบัติวิชาแพทย์ทั้งแบบเก่าและแบบที่เป็นอยู่ในปัจจุบัน
กันส์, กอร์ & กันโนลี
กันส์, กอร์ & กันโนลี (Guns, Gore & Cannoli) เป็นเกมแนวชูตติงแบบเลื่อนฉากด้านข้าง ที่ได้รับการพัฒนาและเผยแพร่โดยเครซีมังกีสตูดิโอส์ของเบลเยียมเมื่อวันที่ 30 เมษายน ค.ศ. 2015 บนสตีมโดยเฉพาะสำหรับไมโครซอฟท์ วินโดวส์ ต่อจากนั้นเกมดังกล่าวได้เปิดตัวสำหรับนินเท็นโด สวิตช์
เกมดังกล่าวยังได้นำหน้าด้วยแอนิเมชันขนาดสั้นที่มีชื่อว่าซอมบีส์ vs. ไวสกายส์: เฮลเบนต์ฟอร์วิสกี ซึ่งเปิดตัวใน ค.ศ. 2004 ที่ผลิตรวมถึงทำแอนิเมชันโดยเคลส์บราเธอส์อาตส์ โดยเป็นผู้กำกับศิลป์รายเดียวกันของเกมทั้งสองภาคในซีรีส์
โครงเรื่อง
สหรัฐ ค.ศ. 1928 ท่ามกลางภาวะเศรษฐกิจตกต่ำครั้งใหญ่และการห้ามสุราในสหรัฐ บรรดาแก๊งต่าง ๆ ได้มีอำนาจเพิ่มขึ้นจากการค้าเครื่องดื่มแอลกอฮอล์ที่ผิดกฎหมาย จนถึงจุดที่ตำรวจสูญเสียการควบคุม ตัวเอกของเกม (รวมถึงภาคต่อ) คือวินนี กันโนลี ซึ่งเป็นนักฆ่าของดอน เบลลุกกีโอ ผู้ส่งเขาไปธักทาวน์เพื่อค้นหานักฆ่าอีกคนชื่อแฟรงกี อย่างไรก็ตาม ธักทาวน์เป็นที่รู้จักมากกว่าแก๊งอาชญากร ในความเป็นจริงที่เมืองดังกล่าวมีข่าวลือเกี่ยวกับเหตุการณ์ที่แปลกประหลาด และคดีฆาตกรรมที่น่ากลัว ในขณะที่กำลังจะขึ้นฝั่งในธักทาวน์ เรือที่เขาขึ้นมาได้ถูกโจมตีโดยสิ่งที่ถูกเปิดเผยว่าเป็นซอมบี นี่คือสาเหตุที่วินนีถูกบังคับให้ต้องเดินทางผ่านเมืองและช่วยแฟรงกี
รูปแบบการเล่น
ในฐานะเกมแอกชันสองมิติ เกมจะบังคับให้ผู้เล่นใช้ส่วนหนึ่งของคอนโทรลเลอร์ในการเคลื่อนที่ และอีกส่วนใช้อาวุธต่าง ๆ (เช่น พิสทอล, ปืนกล และเครื่องพ่นไฟ) ที่เขาจะพบตลอดทั้งเกม นอกจากนี้ผู้เล่นจะต้องจัดการกับฝ่ายตรงข้ามทั้งมนุษย์และซอมบี เช่นเดียวกับบอสต่าง ๆ ที่มีอยู่ทั้งหมดในสภาพแวดล้อมซึ่งในบางกรณีอาจล้างผลาญได้แบบเต็มเม็ดเต็มหน่วย
กวิเอตุส
ติตุส ฟุลวิอุส ยูนิอุส กวิเอตุส (เสียชีวิตเมื่อ ค.ศ. 261) เป็นผู้แย่งชิงตำแหน่งจักรพรรดิแห่งโรมันในช่วงรัชสมัยของจักรพรรดิกัลลิเอนุส
ประวัติ
กวิเอตุสเป็นบุตรชายของฟุลวิอุส มากริอานุส กับสตรีชั้นสูงคนหนึ่ง ตามฮิสตอเรีย เอากุสตา กวิเอตุสได้มีตำแหน่งเป็นผู้ควบคุมทหารในช่วงรัชสมัยของจักรพรรดิวาแลริอานุส แต่ข้อมูลดังกล่าวถูกปัดตกโดยนักประวัติศาสตร์
กวิเอตุสได้รับตำแหน่งจักรพรรดิพร้อมกับพี่ชายนามว่า มากริอานุส มินอร์ หลังจากการจับตัวของจักรพรรดิวาแลริอานุสในสงครามกับจักรวรรดิซาเซเนียนในปี ค.ศ. 260 ด้วยทายาทที่ถูกต้องตามกฎหมายอย่างจักรพรรดืกัลลิเอนุส ซึ่งอยู่ไกลออกไปทางตะวันตก ทหารได้เลือกจักรพรรดิทั้งสอง การสนับสนุนจากบิดาของเขา ซึ่งเป็นผู้ควบคุมสมบัติของจักรวรรดิ และอิทธิพลของบาลิสตา ซึ่งเป็นขุนนางไปรตอเรียนของจักรพรรดิวาแลริอานุส ผู้สวรรคตไปแล้ว
กวิเอตุสและมากิรอานุส ผู้เป็นกงสุลที่ได้รับเลือก ในช่วงเวลาดังกล่าวต้องเผชิญกับจักรพรรดิกัลลิเอนุสในทางตะวันตก ส่วนกวิเอตุสและบาลิสตาอยู่ในมณฑลทางตะวันออก ขณะที่พี่ชายและบิดายกทัพไปยุโรปเพื่อยึดอำนาจการปกครองของจักรวรรดิโรมัน หลังจากความพ่ายแพ้และการเสียชีวิตของพี่ชายและพ่อของเขาในเทรซในปี ค.ศ. 261 กวิเอตุสก็ได้สูญเสียการควบคุมของมณฑลในการสนับสนุนโดยแซ็ปติมุส ออไดนาตัสแห่งพัลมีรา กษัตริย์ที่ภักดีของชาวโรมัน ผู้ซึ่งช่วยผลักดันชาวเปอร์เซียออกจากจังหวัดทางตะวันออกและฟื้นฟูมณฑลเมโสโปเตเมียแห่งโรมันใน ค.ศ. 260 กวิเอตุสถูกบังคับให้หนีไปยังเมืองเอเมซา ซึ่งกวิเอตุสถูกปิดล้อมที่นั่นโดยออไดนาตัส ในระหว่างที่กวิเอตุสถูกสังหารโดยชาวเมือง ซึ่งเป็นไปได้ว่าเป็นการที่บาลิสตายุยง
ภาพเหมือนของมาดามเอ็กซ์
ภาพเหมือนของมาดามเอ็กซ์ (Portrait of Madame X) เป็นภาพเหมือนที่เขียนโดยจอห์น ซิงเกอร์ ซาร์เจนท์จิตรกรชาวอเมริกัน ที่ปัจจุบันตั้งแสดงอยู่ที่พิพิธภัณฑ์ศิลปะเมโทรโพลิทันในนครนิวยอร์กในสหรัฐอเมริกา
“ภาพเหมือนของมาดามเอ็กซ์” เขียนเสร็จในปี ค.ศ. 1884 เป็นภาพเหมือนของมาดามเวอร์จินี อเมลี อเว็นโย โกโทรภรรยาของปิแยร์ โกโทร เวอร์จินีเป็นชาวอเมริกันที่ตั้งถิ่นฐานอยู่ในปารีสที่แต่งงานกับนายธนาคารฝรั่งเศสและกลายเป็นคนสำคัญในสังคมชั้นสูงในฝรั่งเศส ผู้มีชื่อเสียงในทางที่ไม่ซื่อตรงต่อสามี เวอร์จินีมีความภูมิใจในความงามของตัวเองและหาวิธีต่างๆ ที่ช่วยเพิ่มและรักษาความงามนั้น
“ภาพเหมือนของมาดามเอ็กซ์” ไม่ใช่ภาพที่ซาร์เจนท์ได้รับการจ้างให้เขียนแต่เป็นการขอร้องจากตัวซาร์เจนท์เอง เป็นภาพของความตรงกันข้าม สตรีในภาพยืนอย่างสง่าในชุดซาตินสีดำที่มีสายคล้องบ่าเป็นอัญมณี ชุดที่ทั้งเปิดเผยแต่ก็ปิดบังในขณะเดียวกัน และความตัดกันของผิวของตัวแบบที่ขาวกับเสื้อผ้าและฉากหลังที่เป็นสีมืด
สำหรับซาร์เจนท์ข่าวลือที่น่าเสียหายหลังจากการตั้งแสดงภาพนี้เป็นครั้งแรกในงานนิทรรศการศิลปะแห่งปารีส ในปี ค.ศ. 1884 ทำให้ความหวังที่จะทำงานเป็นช่างเขียนภาพเหมือนอย่างถาวรในฝรั่งเศสต้องมาสิ้นสุดลง
เบื้องหลัง
เวอร์จินีผู้มีความเลื่องลือเรื่องความงามเป็นสัญลักษณ์ของความเป็น “ปาริเซียน” ซึ่งเป็นสตรีฝรั่งเศสแบบใหม่ที่มีความเป็นผู้ดีชั้นสูง (sophistication) นอกจากนั้นก็ในภาษาอังกฤษมีการใช้คำว่า “professional beauty” ที่แปลว่าสตรีที่ใช้ความงามในการสร้างความก้าวหน้าทางฐานะให้แก่ตนเองในสังคมชั้นสูงในการบรรยายลักษณะของเวอร์จินี ความงามอันเป็นที่เลื่องลือทำให้เวอร์จินีกลายเป็นสิ่งที่สร้างความดึงดูดใจให้กับจิตรกรหลายคน จิตรกรอเมริกัน[Edward Simmons (painter)|เอ็ดเวิร์ด ซิมมอนส์]]อ้างว่าตนเอง “ไม่สามารถยับยั้งตัวเองจากการติดตามเธอเหมือนคนติดตามกวาง” ซาร์เจนท์เองก็มีความประทับใจและคาดการณ์ว่าภาพเขียนของเวอร์จินีจะสร้างความตื่นเต้นให้แก่การแสดงนิทรรศการที่จะมาถึง และจะเป็นการเผยแพร่ชื่อเสียงของตนเองและเรียกลูกค้าใหม่ได้ ซาร์เจนท์เขียนจดหมายถึงเพื่อนว่า: “ผมมีความต้องการอย่างรุนแรงที่จะเขียนภาพของเธอ และมีเหตุผลพอที่จะเชื่อว่าเธอเองก็ต้องการให้ผมเขียน และกำลังรอให้ใครสักคนเสนอความคิดนี้เพื่อเป็นสรรเสริญความงามของเธอ...คุณอาจจะบอกกับเธอว่าผมเป็นผู้มีพรสวรรค์ที่จะทำดังว่า”